בנו אודריך

בנו אודריך (בסלובנית: Beno Udrih; נולד ב-5 ביולי 1982 ביוגוסלביה) הוא כדורסלן עבר סלובני ששיחק בעמדת הרכז. בעבר שיחק בקבוצת סן אנטוניו ספרס, איתה זכה בשתי אליפויות NBA, וכן בישראל, במכבי תל אביב.

קריירה
אביו של אודריך היה כדורסלן, וכן אחיו. את בכורתו כשחקן מקצועני עשה אודריך בגיל 15, במדי קבוצת פולזלה מהליגה הסלובנית השנייה. שנתיים מאוחר מכן, כאשר העפילה הקבוצה לליגה הבכירה, אודריך היה להפתעת הליגה ונבחר ל"תגלית השנה" בסלובניה לעונת 1999/00.

בעונת 2000/2001 המשיך לשחק בליגה הסלובנית אך עבר למועדון ידוע יותר, קבוצת אולימפיה ליובליאנה עימה זכה באליפות סלובניה.

בעונת 2001/2002 המשיך בליובליאנה ושוב זכה באליפות, בעונת 2002/03 עבר לשחק בישראל בקבוצת מכבי תל אביב שאומנה על ידי דייוויד בלאט, הוא שותף ב-31 משחקים בליגת העל שבתוכם פתח בחמישייה 28 פעמים, במהלך 31 ההופעות שלו רשם ממוצע של 5.9 נקודות למשחק וסיים את העונה עם 172 נקודות במאזן הכללי וזכה עם מכבי בדאבל, אליפות וגביע, ואף הגיע לגמר הליגה האדריאטית.

בשנת 2002 סיים עם נבחרת העתודה של סלובניה במקום השישי באליפות אירופה.

הוא שותף במסגרת היורוליג במשך 20 משחקים, במהלך השלב הראשון שותף ב-14 משחקים והשיג ממוצעים של 6.3 נקודות למשחק וסיים את השלב הראשון של היורוליג עם 88 נקודות.

במהלך השלב השני אודריך השתפר משמעותית ב-6 המשחקים שבהם שותף והשיג ממוצעים של 13.2 וסיים את השלב השני עם 79 נקודות.

בשנת 2003 שיחק באבטודור סראטוב הרוסית שבה הפגין יכולת טובה ובמשחק הסיום שלו סיים עם 18 נקודות, קבוצתו אישרה את בקשת השחרור ששלחה ההתאחדות הישראלית בכדורסל והחליטה להתיר לו לחזור לשחק בסיום עונת 2003/04 במכבי תל אביב, הוא החליט להירשם לדראפט ה-NBA, אך לא נבחר.

בעונת 2004/2005 שיחק אודריך בברייל מילאנו האיטלקית שבה הציג יכולת טובה, לאחר שהושאל לקבוצה האיטלקית ממכבי תל אביב.

בדראפט 2005 נבחר בסיבוב הראשון במקום ה-28 על ידי סן אנטוניו ספרס, שחיפשו רכז שיוכל למלא את תפקיד המחליף של טוני פארקר, ובאותה העונה עזר לקבוצתו לזכות באליפות ה-NBA לעונת 2005.

בעונת , שבה זכתה סן אנטוניו באליפות נוספת, חלה ירידה במעמדו של אודריך בקבוצה, וב-27 באוקטובר 2007 (על סף פתיחת עונת ) הועבר אודריך למינסוטה טימברוולבס תמורת בחירת סיבוב שני של הספרס בדראפט ופיצוי כספי, אך נחתך מהקבוצה כ-10 דקות לאחר שנודע לו על ההעברה. עם זאת, כבר לאחר 48 שעות הוחתם אודריך בסקרמנטו קינגס, שהייתה זקוקה לרכז לאחר שהרכז הפותח שלה דאז מייק ביבי, נפצע ונעדר מספר חודשים. אודריך פתח בחמישייה של הקינגס מתחילת העונה ורשם הצלחה מפתיעה. ב-16 בפברואר 2008 הועבר מייק ביבי לאטלנטה, ובכך קיבל אודריך את תפקיד הרכז הפותח הקבוע של הקבוצה.

בינואר 2013 עבר אודריך לצידם של טוביאס האריס ודורון לאמב ב לאורלנדו מג'יק בתמורה לג'יי. ג'יי. רדיק, גוסטבו איון ואיש סמית'.

לקראת עונת  חתם כשחקן חופשי בניו יורק ניקס, ושוחרר ממנה כעבור חצי עונה, ב-24 בפברואר 2014. שלושה ימים לאחר מכן חתם בממפיס גריזליס. בתחילת עונת  נשלח בטרייד למיאמי היט, יחד עם ג'רנל סטוקס, בתמורה למריו צ'למרס וג'יימס אניס. ב-24 בפברואר 2016 הודיעה מיאמי כי פציעה בכף רגלו של אודריך תמנע ממנו לשחק עד תום העונה, ולאחר חמישה ימים שוחרר מהקבוצה.

סטטיסטיקות ב-NBA

עונה סדירה

פלייאוף

קישורים חיצוניים

הערות שוליים

כדורסלנים סלובנים
כדורסלני נבחרת סלובניה
כדורסלני אולימפיה ליובליאנה
כדורסלני מכבי תל אביב
כדורסלני אבטודור סראטוב
כדורסלני אולימפיה מילאנו
כדורסלני סן אנטוניו ספרס
כדורסלני סקרמנטו קינגס
כדורסלני מילווקי באקס
כדורסלני אורלנדו מג'יק
כדורסלני ניו יורק ניקס
כדורסלני ממפיס גריזליס
כדורסלני מיאמי היט
כדורסלני דטרויט פיסטונס
כדורסלני ז'לגיריס קובנה
בחירות דראפט של סן אנטוניו ספרס
סלובנים שנולדו ב-1982